ża fl-Ordni Fost l-ordnijiet u kongregazzjonijiet reliġjuzi, li jqimu lil San Ġuzepp bl-ogħla għożża, nsibu lill-ordni Karmelitan li jqimu bħala l-prottetur ewlieni tal-Ordni. Fil-Karmelu, mal-qima lejn Marija Verġni, baqgħet ħajja d-devozzjoni lejn San Ġużepp; ir-raġel ġust li f'idejh 'afda l-misteru tas-salvazzjoni sakemm kien għadu fil-bidu tiegħu'. L-Ordni Karmelitan iqim lil San Ġużepp bħala dak ir-raġel ġust li ddedika ħajtu għaż-żewġ imħabbiet kbar ta' qalbu, Ġesti u Marija. Jekk iddur dawra ma' Malta, fil-knejjes Karmelitani u dawk tal-Karmelitani Skalzi, tinduna li dawn għandhom xi xbieha jew pittura ta' San Ġużepp. Eżempju sabiħ insibuh fis-Santwarju Bażilka tal- Karmnu l-Belt; fejn malli tidħol tilmaħ statwa sabiħa ta' San Ġużepp, li kienet saret minn Mastru Nazju Portelli; maħduma fl-injam fl-1694, li turi l-qima qawwija li l-Karmelitani dejjem kellhom lejn San Ġużepp. Tajjeb li ngħidu li l-Beatu Nazju Falzon kien imur jitlob quddiem din l-istatwa. Papa Benedittu XIV (1675-1758) kien tal-fehma li kienu l-Karmelitani l-ewwel li ġabu magħhom mil- Lvant lejn il-Punent id-drawwa ta' min ifaħħarha, tal-kult sħiħ lejn San Ġużepp. Madankollu, l-istorja turi li l-ġurnata ta' San Ġużepp kienet diġà qed tiġi ċċelebrata fil-Punent fis-seklu 10; u ġiet biss aċċettata uffiċjalment mill- Papa Sistu IV fl-1479. Fis-sena 1480, il-Karmelitani kellhom liturġija proprja għall-festa ta' San Ġużepp, meqjusa bħala l-ewwel ġieh li tat il-Knisja Latina lil San Ġużepp. Il- qari tat-testi liturġiċi kienu meħudin mill-kitba tal- Kardinal Pietru ta' Aillv, li għex bejn l-1350 u l-1420; waqt li l-innijiet kienu meħuda mill-kitbiet tal-Beatu Karmelitan Battista Spagnoli ta' Mantova, li kien poeta rinaxximentali li għex bejn l-1447 u l-1516. Patri Ġwanni Brenninger O.Carm, f'waħda mill- kitbiet tiegħu, jgħid li l-Ordni tagħna kien fost l-ewwel li beda jiċċelebra f'ġieħ San Ġużepp il-Liturġija tas- Sigħat, u ħafna kienu l-Karmelitani li bdew ixerrdu d-devozzjoni lejh. Kien il-Papa Sistu IV li ried li d-19 ta' Marzu, fil- knisja kollha, ikun meqjum bħala jum it-tifkira ta' San Ġużepp. Flimkien mal-Karmelitani, ordnijiet oħra bħall-Franġiskani; Dumnikani; u s-Servi ta' Marija, xerrdu wkoll il-qima lejn San Ġużepp. 30 sena ta' servizz u mpenn mużikali 1987-2017 Pittura li tinsab fil-knisja tal-Karmelitani l-Balluta minn Harrv Olden Il-Karmelu baqa' jkabbar il-qima lejn San Ġużepp tantli fil-Kapitlu Ġenerali tal-1680, San Ġużepp ġie uffiċjalment magħżul bħala l-Protettur Ewlieni tal- Ordni. Il-Karmelitani Skalzi, fl-istess żmien, daħħlu fil-kalendarju tagħhom il-festa tal-Patroċinju ta' San Ġużepp fit-tielet Ħadd tal-Għid. Il-Papa Piju IX, fl-1847, ordna li din il-liturġija tiġi ċċelebrata fil- Knisja kollha. Meta saret ir-Riforma tal-Konċilju Vatikan II, spiċċat il-festa tal-Patroċinju ta' San Ġużepp mill- Kalendarju Liturġiku Ruman; iżda l-Karmelitani kellhom il-permess biex fid-19 ta' Marzu jiċċelebraw lil San Ġużepp b'dan it-titlu: San Ġużepp, Għarus tal-Verġni Marija u Protettur tal-Ordni Tagħna. Fil-Karmelu, il-qima lejn San Ġużepp insibuha wkoll f'xi devozzjonijiet partikolari. Hawnhekk ħa nsemmu x'kienu dawn. Ġeneralment, malli tidħol f'xi kunvent Karmelitan, ħdejn il-bieb, kellek issib ix-xbieha ta' San Ġużepp iħares id-dar u l-familja reliġjuża ta' Marija. Ir-Ritwal Karmelitan, li kien Soċjetà Mużikali tal-Karmnu, Balluta Festa 2017 użat qabel il-konċilju Vatikan II, kien fih ir-rit tat-tberik tal-kuruna tar-rużarju ta' San Ġużepp. Dan ir-Rużarju magħmul minn disa' misteri, maqsumin fi tliet partijiet li jfakkru: It-Tnissil ta' Ġesu. Id-Dehra tal-Anġlu lil Ġużeppi. It-Twelid ta' Ġest. Il-Preżentazzjoni fit-Tempju. Il-Ħarba lejn l-Eġittu. Is-Sejba ta' Ġest fit-Tempju. Il-Ħajja Moħbija f'Nazaret. Il-Mewt ta' Ġużeppi. Id-Daħla ta' Ġużeppi fis-sema. qmiamamħhsmhbhm Kien hemm ukoll ir-rit tat-tberik taċ-ċurkett f'ġieh San Ġużepp, li kien jintlibes mhux biss b'turija ta' devozzjoni lejn San Ġużepp imma wkoll bħala sinjal tar-rabta ta' min jilbsu ma' Ġesti u Marija, kif ukoll tal-qadi lilhom fuq l-eżempju ta' San Ġużepp. Bosta kienu l-qaddisin u l-Beati Karmelitani li xerrdu d-devozzjoni lejn San Ġużepp; fosthom Santa Tereża ta' Ġesu li għażlet lill-San Ġużepp Stained Glass fil-knisja tal-Karmelitani fil-Balluta ikompli f'psġns 79 biex ikun l-avukat u l-patrun tagħha. Tant hu hekk, li minn 17-il monasteru li waqqfet, 12 minnhom iddedikathom lil San Ġużepp. Insibu li Santa Tereża tal-Bambin Ġesu kellha d-drawwa li titlob lil San Ġużepp bħala l-protettur tal-verġni, sabiex jgħasses fuqha u jħarisha mill-perikli tar-ruħ. Dan nafuh mill- ktieb tagħha Storja ta' Ruħ. Ta' min jgħid ukoll li meta fetaħ il-Konċilju Vatikan II, il-Papa San Ġwanni XXIII ħalla ċ-Ċurkett tas-Sajjied f'idejn ix-xbieha ta' San Ġużepp, li kienet meqjuma fil- Katidral ta' Kalisz ġewwa l-Polonja. Wara iktar minn erbgħin sena, il-Papa San Ġwanni Pawlu II, li kien Terzjarju Karmelitan fuq l-eżempju tal-predeċesur tiegħu; nhar id-19 ta' Marzu 2004, ħalla ċ-Ċurkett tas-Sajjied f'idejn ix-xbieha ta' San Ġużepp meqjum fil-Knisja Karmelitana ta' Wadowice fil-Polonja. Dan għamlu biex juri u jħeġġeġ lill-Karmelitani biex jikkontemplaw lil San Ġużepp bħala l-mudell perfett tal-ħajja intima ma' Ġesti u Marija, kif ukoll biex iżommuh bħala l-Patrun tal-ħajja tat-talb ġewwieni u tal-ħajja ta' qadi bla heda lejn l-aħwa. Hekk ukoll insibu li matul is-sekli kienu bosta , l-Karmelitani li studjaw u għamlu studju teoloġiku profond dwar San Ġużepp, fosthom Rafel il-Bavariż u t-Teologu Andrea Horuken. Fi żminijietna, sa mill- 1947, il-Karmelitani Skalzi fi Spanja wkoll ippublikaw rivista xjentifika Estudos Josefinos, li ħeġġet ir-riċerka teoloġika u pastorali marbuta ma' San Ġużepp. Nitolbu lil San Ġużepp għall-persuni kkonsagrati, biex dejjem iħarsu lejh bħala dak li jgħinhom fil- vokazzjoni tagħhom, kif ukoll għall-familji kollha tagħna biex jieqaf magħhom fil-problemi li huma jkollhom. Soċjetà Mużikali tal-Karmnu, Balluta Festa 2017